turjo4nis/wikipedia-bn-dump-20250701 huggingface dataset:
অদিতি রাও হায়দারী

অদিতি রাও হায়দারী ভারতের একজন চলচ্চিত্র অভিনেত্রী। ২০০৬ সালের মালয়ালম ভাষার চলচ্চিত্র 'প্রজাপতি' দ্বারা অদিতির চলচ্চিত্র জীবন শুরু হয়।

অদিতি ২০১১ সালে মুক্তি পাওয়া হিন্দি সিনেমা 'ইয়ে সালি যিন্দেগি'তে অভিনয় করে প্রশংসিত হন এবং 'স্ক্রিন এ্যাওয়ার্ড ফর বেস্ট সাপোর্টইং এ্যাক্ট্রেস' জেতেন। ২০১১ সালেই রণবীর কাপুর এর সঙ্গে অভিনীত চলচ্চিত্র 'রকস্টার' মুক্তি পায়। ২০১৮ সালের চলচ্চিত্র 'পদ্মাবত' তে তিনি মেহেরুন্নেসা চরিত্রে অভিনয় করেন।

পূর্ব জীবন 
অদিতি ১৯৮৫ সালে হায়দ্রাবাদে এক তেলুগু পরিবারে জন্ম নেন।

আরও দেখুন 
 ভারতীয় চলচ্চিত্র অভিনেত্রীদের তালিকা

তথ্যসূত্র

বহিঃসংযোগ 

 

জীবিত ব্যক্তি
১৯৮৫-এ জন্ম
ভারতীয় অভিনেত্রী
ভারতীয় চলচ্চিত্র অভিনেত্রী
হিন্দি চলচ্চিত্র অভিনেত্রী
তামিল চলচ্চিত্র অভিনেত্রী
মালয়ালম চলচ্চিত্র অভিনেত্রী
ভরতনাট্যম নৃত্যশিল্পী
হায়দ্রাবাদ, ভারতের অভিনেত্রী
হায়দ্রাবাদ, ভারতের সঙ্গীতশিল্পী
শ্রেষ্ঠ পার্শ্ব অভিনেত্রী বিভাগে আইফা পুরস্কার বিজয়ী
শ্রেষ্ঠ পার্শ্ব অভিনেত্রী বিভাগে স্ক্রিন পুরস্কার বিজয়ী
২১শ শতাব্দীর ভারতীয় সঙ্গীতশিল্পী
২১শ শতাব্দীর ভারতীয় অভিনেত্রী
২১শ শতাব্দীর ভারতীয় গায়িকা
২১শ শতাব্দীর ভারতীয় নৃত্যশিল্পী
আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
মারাঠি চলচ্চিত্র অভিনেত্রী
২১শ শতাব্দীর ভারতীয় গায়ক
তেলুগু চলচ্চিত্র অভিনেত্রী
কুশমন্ডি বিধানসভা কেন্দ্র

কুশমন্ডি (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ দিনাজপুর জেলার একটি বিধানসভা কেন্দ্র। এই কেন্দ্রটি এসসি এর জন্য সংরক্ষিত।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৩৭ নং কুশমন্ডি (এসসি) বিধানসভা কেন্দ্রটি  কুশমন্ডি সমষ্টি উন্নয়ন ব্লক এবং বেলবাড়ি-২, জাহাঙ্গীরপুর এবং সুকদেবপুর গ্রাম পঞ্চায়েত গুলি গঙ্গারামপুর সমষ্টি উন্নয়ন ব্লক এর অন্তর্গত।

কুশমন্ডি বিধানসভা কেন্দ্রটি ৬ নং বালুরঘাট লোকসভা কেন্দ্রের অন্তর্গত।

বিধানসভার বিধায়ক

নির্বাচনী ফলাফল

২০১৬
২০১৬ সালের নির্বাচনে, আরএসপি'র নর্মদা চন্দ্র রায় তৃণমূল কংগ্রেসের রেখা রায়কে পরাজিত করেন।

২০১১
২০১১ সালের নির্বাচনে, আরএসপি'র নর্মদা চন্দ্র রায় কংগ্রেসের পার্থসারথি সরকারকে পরাজিত করেন।

১৯৭৭-২০০৬
২০০৬, ২০০১, ১৯৯৬, ১৯৯১ এবং ১৯৮৭ রাজ্যের বিধানসভা নির্বাচনে, আরএসপি'র নর্মদা চন্দ্র রায় ৩৭ নং কুশমন্ডি (এসসি) বিধানসভা কেন্দ্র থেকে জয়ী হন, তার নিকটতম প্রতিদ্বন্দ্বী কংগ্রেসের রাজীব লোচন  সরকার, তৃণমূল কংগ্রেসের জিতেন্দ্রনাথ সরকার, কংগ্রেসের কৃষ্ণচন্দ্র সরকার, কংগ্রেসের জিতেন্দ্রনাথ সরকার এবং কংগ্রেসের ধীরেন্দ্রনাথ সরকারকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৮২ সালে কংগ্রেসের ধীরেন্দ্রনাথ সরকার আরএসপি'র নর্মদা চন্দ্র রায়কে পরাজিত করেন এবং ১৯৭৭ সালে আরএসপি'র জগেন্দ্রনাথ রায়কে পরাজিত করেন।

১৯৬২-১৯৭২
১৯৭২ , ১৯৭১ , ১৯৬৯  এবং ১৯৬৭ সালে  কংগ্রেসের জিতেন্দ্র মোহন রায়   জয়ী হন। সিপিআই এর খলিল সায়েদ ১৯৬২ সালে জয়ী হন।  এই আসনটি আগে বিদ্যমান ছিল না।

তথ্যসূত্র

পশ্চিমবঙ্গের বিধানসভা কেন্দ্র
দক্ষিণ দিনাজপুর জেলার রাজনীতি
লাউতলী ডাঃ রশীদ আহমেদ উচ্চ বিদ্যালয় ও কলেজ

লাউতলী ডাঃ রশীদ আহমেদ উচ্চ বিদ্যালয় ও কলেজ চাঁদপুর জেলার ফরিদগঞ্জ উপজেলার লাউতলী গ্রামে অবস্থিত একটি বিদ্যাপীঠ। ড. রশীদ আহমেদ ১৯৭২ সালে লাউতলীতে এই প্রতিষ্ঠানটি স্হাপন করেন। 

১৯৭২ সালে আলহাজ¦ ডাঃ রশীদ আহমেদ গ্রামবাসী ও আত্মীয়-স্বজনের সহযোগিতায় পশ্চিম লাউতলী প্রাথমিক বিদ্যালয়ের ঐতিহাসিক পদযাত্রা শুরু হয়েছিল। প্রয়াত মাষ্টার নুরুল ইসলাম, মাষ্টার ছিদ্দিকুর রহমান সহ গ্রামের কতিপয় শিক্ষানুরাগী মহৎপ্রাণ ব্যক্তি সকলের সমর্থনে প্রাথমিক বিদ্যালয় প্রতিষ্ঠার প্রথম পর্যায়ের কাজ প্রায় শেষ করে “লাউতলী আদর্শ  উচ্চ বিদ্যালয়” নামে একটি উচ্চ বিদ্যালয় স্থাপনের উদ্যোগ গ্রহণ করেন। দীর্ঘ এক বছরের সর্বস্তরের এলাবাসীর আপ্রান চেষ্টা করেও বিদ্যালয়ের জন্য প্রয়োজনীয় ভূমি, ভবন, আসবাবপত্রের ব্যবস্থা করতে ব্যর্থ হন। অতপর ১৯৭২ সালে মাষ্টার নুরুল ইসলাম, মাষ্টার ছিদ্দিকুর রহমান, আব্দুর রশিদ পাটওয়ারী, মাওলানা লুৎফর রহমান, মরহুম মোঃ ইমাম হোসেন খানসহ অনেক ব্যক্তিবর্গ ডাঃ রশীদ আহমেদ সাহেবের কর্মস্থল রংপুরে তার সাথে যোগাযোগ করেন এবং গ্রামে একটি উচ্চ বিদ্যালয় প্রতিষ্ঠার জন্য অনুরোধ জানান। ১৯৭২ সালের ২৩মার্চ ডাঃ রশীদ আহমেদ তার সেজো ভাই মোহাম্মদ হোসেন সাহেবসহ গ্রামে আসেন এবং গ্রামের অলীয়ে কামেল আলহাজ্ব কাজী ওয়ালি উল্লা সাহেবের সভাপতিত্বে অনুষ্ঠিত সভায় ডাঃ রশীদ আহমেদ তার বংশধরদের পক্ষ থেকে গ্রামের উচ্চ বিদ্যালয়ের জন্য প্রয়োজনীয় ভূমি দানের ঘোষণ দেন। এতে এলাকাবাসী আনন্দিত হয় এবং প্রতিষ্ঠানের নাম “লাউতলী ডাঃ রশীদ আহমেদ উচ্চ বিদ্যালয়” নামকরণ করার চুড়ান্ত সিদ্ধান্ত গ্রহণ করেন।

বিদ্যালয়টি ১৯৭৪ সালে সরকারী স্বীকৃতি লাভ করে এবং ১৯৭৫ সালে প্রথমবার এসএসসি পরীক্ষায় ৬০% হারে ছাত্র-ছাত্রী কৃতকার্য হয়। ১৯৮৫-১৯৮৬ অর্থ বছরে সরকারী অনুদানে বিজ্ঞান ভবন নির্মিত হয়। ১৯৯২-১৯৯৫ অর্থ বছরগুলোতে ডাঃ রশীদ আহমেদ নিজ অর্থ দিয়ে বিদ্যালয়ের টিন শেড ঘরের স্থানে এল সিস্টেমে একটি দ্বিতল ভবন নির্মাণ করেন। এজন্য তাকে তার রংপুরের দ্বিতল বাড়ি, রংপুর মেডিকেল কলেজের মোড়ে অবস্থিত ১০টি দোকানঘর, খালি জায়গা বিক্রয় করতে হয়েছে। ১৯৯৫ সালে ডাঃ রশীদ আহমেদ এলাকার বিদ্যুৎসাহী ব্যক্তিদের বিপুল উৎসাহ ও ঐকান্তিক আগ্রহে বিদ্যালয়টি কলেজ শাখায় উন্নীত করেন। ১৯৯৯ সালে কলেজ শাখা এমপিওভুক্ত হয়। ১৯৯৯-২০০০ অর্থ বছরে ৩০ লাখ টাকার সরকারী অনুদানে কলেজ শাখায় আধুনিক দ্বিতল ভবন নির্মাণ করা হয়। ২০১৫-২০১৬ অর্থ বছরে এল সিস্টেমের দ্বিতল ভবনের ৭৫% ভেঙ্গে কলেজের জন্য সরকারী অনুদানে প্রায় ৩কোটি ৫০ লক্ষ টাকা ব্যয়ে নতুন চারতলা ভবনের নির্মাণ কাজ শুরু হয় এবং ২০১৮ সালে নির্মাণ কাজ শেষ হয়।

চিত্রশালা

তথ্যসূত্র 

চাঁদপুর জেলার বিদ্যালয়
চাঁদপুর জেলার মহাবিদ্যালয়
১৯৭২-এ প্রতিষ্ঠিত শিক্ষাপ্রতিষ্ঠান
১৯৭২-এ বাংলাদেশে প্রতিষ্ঠিত
শক্ত মলাটের বই

শক্তমলাটের () বই বলতে সাধারণত অনমনীয় প্রতিরক্ষামূলক মলাটে আবদ্ধ বইকে বোঝানো হয়। এক্ষেত্রে বাকরাম বা অন্যান্য কাপড়, বা ভারি কাগজ, মাঝে মাঝে চামড়া দিয়ে আবৃত বাধাই বোর্ড বা শক্ত কাগজের বোর্ড ব্যবহৃত হয়ে থাকে। এ ধরনের বইয়ে নমনীয়, সেলাই করা মেরুদণ্ড রয়েছে যা বইকে সমতলভাবে খোলা অবস্থায় থাকতে সাহায্য করে। আইএসবিএন ক্রম সংখ্যা অনুসরণের ক্ষেত্রে, এই ধরনের বইগুলি সংক্ষেপণ Hbk দিয়ে সনাক্ত করা যেতে পারে।

সংক্ষিপ্ত বিবরণ
শক্তমলাটের বইগুলি প্রায়শই অ্যাসিড-মুক্ত কাগজে মুদ্রিত হয় এবং সেগুলি পেপারব্যাকের চেয়ে অধিক টেকসই হয়, যাতে নমনীয়, সহজেই ক্ষতিগ্রস্ত কাগজের আবরণ থাকে। শক্তমলাটের বই তৈরি পেপারব্যাকের চেয়ে সামান্য বেশি ব্যয়বহুল। শক্তমলাটগুলি প্রায়শই শৈল্পিক ধুলোনিরোধক আবরণে (জ্যাকেট) সুরক্ষিত থাকে, তবে "আবরণবিহীন" বিকল্পেরও জনপ্রিয়তা বৃদ্ধি পেয়েছে: এই "বোর্ডের-উপর-কাগজ" বা "আবরণবিহীন" শক্তমলাটের বাঁধাইগুলি সরাসরি বোর্ড বাঁধাইয়ের উপর প্রচ্ছদ নকশা মুদ্রিত করার পক্ষে ডাস্ট ধুলোনিরোধক আবরণ ত্যাগ করে।

চিত্রশালা

তথ্যসূত্র

বইয়ের বিন্যাস
মাতা আর্মেনিয়া

মাতা আর্মেনিয়া ( ) আর্মেনিয়া রাষ্ট্রের কল্পিত নারীরূপ। আর্মেনিয়ার রাজধানী ইয়েরেভান শহরের ভিক্টরি পার্কে এই নারীরূপের একটি মূর্তি স্থাপিত রয়েছে।

ইয়েরভানের মূর্তি
দ্বিতীয় বিশ্বযুদ্ধের জয়ের স্মরণে নির্মিত যোসেফ স্তালিনের মূর্তিকে সরিয়ে আরা হারুত্যুন্যান নির্মিত মাতা আর্মেনিয়ার মূর্তি বসানো হয়। ১৯৬২ সালের বসন্তকালে স্তালিনের মুর্তিকে সরানোর সময় একজন সৈনিক মারা যান এবং বহু লোক আহত হন। মাতা আর্মেনিয়ার মূর্তির উচ্চতা ২২ মিটার এবং ভিত্তিভূমি সহ উচ্চতা ৫১ মিটার। মূর্তিটি হাতুড়ি দ্বারা পেটানো তামা দ্বারা এবং পাদদেশটি ব্যাসল্ট দ্বারা নির্মিত।

তথ্যসূত্র

ইয়েরেভানের ভবন ও স্থাপনা
ইয়েরেভানের দর্শনীয় স্থান
ইঙ্গ আমেরিকা

ইঙ্গ আমেরিকা (অ্যাংলো-স্যাক্সন আমেরিকা নামেও পরিচিত) আমেরিকা মহাদেশদ্বয়ের এমন সব অঞ্চলকে বোঝায়, যেখানে ইংরেজি ভাষা প্রধান ভাষা এবং যেখানে ব্রিটিশ সাম্রাজ্য ও ব্রিটিশ সংস্কৃতির গুরুত্বপূর্ণ জাতিগত, ঐতিহাসিক, ভাষিক ও সাংস্কৃতিক প্রভাব বিদ্যমান। ইঙ্গ আমেরিকা তাই লাতিন আমেরিকা থেকে ভিন্ন। লাতিন আমেরিকাতে বিভিন্ন রোমান্স ভাষা যেমন স্পেনীয় ভাষা, পর্তুগিজ ভাষা ও ফরাসি ভাষার প্রভাব বিদ্যমান।

ভৌগোলিক অঞ্চল 
ইঙ্গ আমেরিকা বলতে মূলত মার্কিন যুক্তরাষ্ট্র ও কানাডাকেই বোঝায়, কেননা এই দুইটি দেশেই উত্তর আমেরিকার সবচেয়ে বেশিসংখ্যক ইংরেজিভাষী বক্তা বাস করে। অন্যান্য অঞ্চলগুলির মধ্যে রয়েছে ইংরেজিভাষী ক্যারিবীয় অঞ্চল, যার মধ্যে প্রাক্তন ব্রিটিশ ওয়েস্ট ইন্ডিজ, বেলিজ, বার্মুডা এবং গায়ানা অবস্থিত।

এছাড়া কানাডার কেবেক প্রদেশ ও নিউ ব্রান্সউইক প্রদেশের আকাদিয়া এবং মার্কিন যুক্তরাষ্ট্রের শাসনাধীন পুয়ের্তো রিকো দ্বীপ ইংরেজিভাষী না হলেও ঐতিহাসিক, অর্থনৈতিক ও রাজনৈতিক কারণে এগুলিকে ইঙ্গ আমেরিকার অংশ হিসেবে গণ্য করা হয়।

তথ্যসূত্র 

আমেরিকা
মার্কিন সংস্কৃতি
ইংরেজি ভাষার সংস্কৃতি
কানাডার সংস্কৃতি
আমেরিকার অঞ্চল
সাংস্কৃতিক অঞ্চল
পশ্চিম জার্মানি

পশ্চিম জার্মানি বা জার্মানি যুক্তরাষ্ট্রীয় প্রজাতন্ত্র ( বুন্ডেসরেপুব্লিক ডয়চ্‌লান্ট, সংক্ষেপে BRD  বে এর ডে) ২৩শে মে ১৯৪৯ থেকে ৩রা অক্টোবর ১৯৯০ (দুই জার্মানির পুনঃএকত্রীভবন) পর্যন্ত বিদ্যমান একটি রাষ্ট্র। এটি জার্মানির অভ্যন্তরীণ একটি সীমান্তের মাধ্যমে পূর্ব জার্মানি থেকে বিচ্ছিন্ন ছিল। এরপর ১৯৬১ সালে পূর্ব জার্মানির সীমানার ভেতরে অবস্থিত বার্লিন শহরের পশ্চিম ভাগটিকেও প্রাচীর তুলে আলাদা করে দেওয়া হয়। ১৯৯০ সালে পূর্ব জার্মানির ৫টি রাজ্য পশ্চিম জার্মানির ১০টি রাজ্যের সাথে একত্রিত হয় এবং সমগ্র জার্মানির নাম রাখা হয় জার্মানি যুক্তরাষ্ট্রীয় প্রজাতন্ত্র। ইতিহাসবিদরা পশ্চিম জার্মানিকে "বন প্রজাতন্ত্র" এবং ১৯৯০-পরবর্তী প্রজাতন্ত্রকে "বার্লিন প্রজাতন্ত্র" নাম দিয়েছেন।

দ্বিতীয় বিশ্বযুদ্ধের পরে মিত্রশক্তির তিন দেশ ফ্রান্স, যুক্তরাজ্য ও মার্কিন যুক্তরাষ্ট্র যে ১১টি পশ্চিমভাগীয় জার্মান রাজ্য নিয়ন্ত্রণে রেখেছিল, সেগুলিকে একত্রিত করে পশ্চিম জার্মানি গঠন করা হয়। মার্কিন ও ব্রিটিশ সেনারা স্নায়ুযুদ্ধের পুরো সময় ধরেই দেশটিতে থেকে যায়। এখানকার জনসংখ্যা ১৯৫০ সালের ৫ কোটি ১০ লক্ষ থেকে ১৯৯০ সালে ৬ কোটি ৩০ লক্ষে পরিণত হয়। বন শহর ছিল পশ্চিম জার্মানির রাজধানী।

তথ্যসূত্র

প্রাক্তন দেশ
জার্মানির ইতিহাস
১৯৪৯-এ প্রতিষ্ঠিত রাষ্ট্র ও অঞ্চল
জার্মানির রাজনৈতিক ইতিহাস
ইমতিহান (১৯৭৪-এর চলচ্চিত্র)

ইমতিহান হচ্ছে ১৯৭৪ সালে মুক্তি পাওয়া একটি হিন্দি চলচ্চিত্র। চলচ্চিত্রটিতে বিনোদ খান্না, তনুজা এবং বিন্দু মুখ্য ভূমিকায় ছিলেন। এই চলচ্চিত্রের কাহিনী হচ্ছে একজন আদর্শবাদী ভদ্র কলেজ শিক্ষককে নিয়ে যে তার কলেজের বখে যাওয়া ছাত্রদের সঙ্গে ভালো আচরণ করেন। চলচ্চিত্রটি ১৯৬৭ সালের ব্রিটিশ চলচ্চিত্র টু স্যার উইথ লাভ দ্বারা কিছুটা অনুপ্রাণিত। এবং 'ইমতিহান' এর কাহিনী স্টার প্লাসের ধারাবাহিক 'জিত' (২০০৩-২০০৪) এর উপর প্রভাব ফেলেছিলো। চলচ্চিত্রটির শুটিং হয়েছিলো নাশিক এ।

কাহিনী 
প্রমোদ শর্মা নামের এক যুবক আদর্শ মহাবিদ্যালয়ে শিক্ষক হিসেবে যোগ দেয়, ঐ প্রতিষ্ঠানের অনেক ছেলে বখে যাওয়া আছে যারা প্রমোদ সহ সব শিক্ষকের সাথে দুষ্টামি করে আর লেখাপড়ায় অমনোযোগী থাকে। প্রমোদ ভালো আচরণের মাধ্যমে ছেলেগুলোকে ঠিক করার চেষ্টা করে। রাকেশ নামের একদম বখে যাওয়া একটা ছেলে থাকে। কলেজের চেয়ারম্যানের মেয়ে রিতা প্রমোদের প্রতি আকৃষ্ট হয়ে পড়ে, সে ঐ কলেজেরই একজন ছাত্রী থাকে, তবে প্রমোদ পাত্তা দেয়না।

প্রমোদ আবার কলেজ প্রিন্সিপালের মেয়ে মধুর সঙ্গে বন্ধুত্ব করে, মধু আগে এই কলেজে পড়ত। মধু আর প্রমোদের মধ্যে বন্ধুত্বটা বাড়তে থাকে। একসময় রিতা প্রমোদকে নিজের একটা জিনিস হারিয়ে গেছে বলে তাকে রাতের বেলা বাইরে নিয়ে নিজেই নিজের জামা ছিঁড়ে চিৎকার করে আর লুকিয়ে থাকা বখাটে ছেলে রাকেশ তা দেখে পরের দিন কলেজে তার বন্ধুদের নিয়ে প্রমোদকে কলেজ থেকে বের করে দেওয়ার জন্য প্ল্যাকার্ড সহ মিছিল বের করে। প্রমোদকে কলেজ কর্তৃপক্ষ বের করে দেওয়ার সিদ্ধান নেয় এবং তাকে চাকরি ছেড়ে দিতে বলে, প্রমোদ চলে যাওয়ার সময় তার বান্ধবী মধু তাকে বলে যে সে জানে যে প্রমোদ নির্দোষ, প্রমোদ পরে নিজেকে নির্দোষ প্রমাণ করে কলেজ থেকে চলে যায়, তার সাথে সাথে মধুও তাকে সঙ্গ দেয়।

অভিনয়ে 
 বিনোদ খান্না - প্রমোদ শর্মা
 মুরাদ - প্রমোদের পিতা
 তনুজা - মধু শাস্ত্রী
 অভি ভট্টাচার্য - এইচ পি শাস্ত্রী (মধুর বাবা এবং কলেজ প্রিন্সিপাল)
 বিন্দু - রিতা
 রণজিৎ

তথ্যসূত্র

বহিঃসংযোগ 
 

১৯৭৪-এর চলচ্চিত্র
১৯৭০-এর দশকের হিন্দি ভাষার চলচ্চিত্র
তামিল চলচ্চিত্রের হিন্দি পুনর্নির্মাণ
লক্ষ্মীকান্ত-প্যায়ারেলাল সুরারোপিত চলচ্চিত্র
ভারতের শিক্ষা ব্যবস্থা সম্পর্কে চলচ্চিত্র
ভারতীয় থ্রিলার চলচ্চিত্র
সগুনা ইউনিয়ন

সগুনা উইনিয়ন বাংলাদেশের সিরাজগঞ্জ জেলার তাড়াশ উপজেলার একটি প্রশাসনিক এলাকা।

অবস্থান
তাড়াশ থানা থেকে ৫ কি.মি. পশ্চিমে অবস্থিত। এর পূর্বে তাড়াশ ও মাগুরা, দক্ষিণে গুরুদাসপুর থানার মশিন্দা, পশ্চিমে গুরুদাসপুর থানার খুবজীপুর এবং উত্তরে তাড়াশ থানার বারুহাস ইউনিয়ন অবস্থিত।

ইতিহাস

প্রশাসনিক কাঠামো

তথ্যসূত্র 

তাড়াশ উপজেলার ইউনিয়ন
ফারওয়ারদিন

ফারওয়ারদিন (, ) হল সৌর হিজরী পঞ্জিকার প্রথম মাস। এটি ইরানের সরকারী পঞ্জিকা। এই মাসে একত্রিশ দিন রয়েছে। এটি বসন্ত ঋতু (বাহার) প্রথম মাস। এর পরের মাস হল অর্দিবেহেশ্‌ত।

প্রতি চার বছরের মধ্যে তিন বছরই, এই মাসটি গ্রেগরীয় পঞ্জিকার ২১ মার্চে শুরু হয় ও ২০ এপ্রিল শেষ হয়।

ঘটনাবলী
 নওরোজ

তথ্যসূত্র

ইরানি পঞ্জিকার মাস
রইনই যং

রইনই যং (চীনা : 楊丞琳) (জন্ম: ৪ জুন ১৯৮৪) একজন তাইওয়ানীয় অভিনেত্রী, গায়িকা এবং সংবাদ প্রতিবেদক।

তথ্যসূত্র

বহিঃসংযোগ

 
 রইনই যং - সিনা উইবো
 রইনই যং অফিসিয়াল ইউটিউবি চ্যানেল

১৯৮৪-এ জন্ম
জীবিত ব্যক্তি
ক্যান্টনীয় ব্যক্তি
তাইওয়ানি চলচ্চিত্র অভিনেত্রী
তাইওয়ানি টেলিভিশন অভিনেত্রী
লাইভজেসমিন

লাইভজেসমিন হল একটি প্রাপ্তবয়স্ক ওয়েবসাইট যা কলগার্লদের দ্বারা সরাসরি ওয়েবক্যাম পরিষেবা প্রদান করে, নগ্নতা ও যৌন কার্যকলাপের ধরন অনুযায়ী স্ট্রিপটিজ ও নোংরা কথাবার্তার থেকে যৌন খেলনা দিয়ে হস্তমৈথুন প্রভৃতি দ্বারা যৌন আনন্দ প্রদান। মডেল একক বা যৌথ/স্বামী-স্ত্রী হতে পারে। ওয়েবসাইটটি ২০০১ সালে হাঙ্গেরির ইকমার্স উদ্দোক্তা জর্জ জাটয়ান কর্তৃক প্রতিষ্ঠিত হয়। এটি বিশ্বের সবচেয়ে বড় ক্যামিং ওয়েবসাইট।

ইতিহাস 
2001 সালে jasmin.hu হিসাবে ওয়েবসাইটটি প্রতিষ্ঠিত হয়েছিল।

পুরস্কার এবং মনোনয়ন

আরও দেখুন 

 সর্বাধিক জনপ্রিয় ওয়েবসাইটের তালিকা

তথ্যসূত্র 

২০০১-এ প্রতিষ্ঠিত ইন্টারনেট সম্পত্তি
প্রাপ্তবয়স্ক ক্যামিং ওয়েবসাইট
ভিডিও হোস্টিং
জ্যাক অ্যালবার্টসন

হ্যারল্ড "জ্যাক" অ্যালবার্টসন (; ১৬ জুন ১৯০৭ - ২৫ নভেম্বর ১৯৮১) ছিলেন একজন মার্কিন অভিনেতা, কৌতুকাভিনেতা, গায়ক ও নৃত্যশিল্পী। তিনি ভডেভিল মঞ্চে অভিনয় করতেন। মঞ্চে অভিনয়ের জন্য তিনি একটি টনি পুরস্কার, চলচ্চিত্রে অভিনয়ের জন্য একটি একাডেমি পুরস্কার এবং টেলিভিশনে অভিনয়ের জন্য দুটি এমি পুরস্কার অর্জন করে। ফলে তিনি অভিনয়ের ত্রি-মুকুট বিজয়ী অভিনয়শিল্পীদের একজন। টেলিভিশন শিল্পে তার অবদানের জন্য ১৯৭৭ সালে ৬২৫৩ হলিউড বলেভার্ডে হলিউড ওয়াক অব ফেমে তার নামাঙ্কিত তারকা খচিত হয়।

তিনি দ্য সাবজেক্ট ওয়াজ রোজেস (১৯৬৮) চলচ্চিত্রে জন ক্লেয়ারি চরিত্রে অভিনয়ের জন্য সুপরিচিত। এই চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার অর্জন করেন। এছাড়া তিনি উইলি ওয়াঙ্কা অ্যান্ড দ্য চকলেট ফ্যাক্টরি (১৯৭১) ছবিতে গ্র্যান্ডপা জো, দ্য পসাইডন অ্যাডভেঞ্চার (১৯৭২) ছবিতে ম্যানি রোজেন, এবং চিকো অ্যান্ড দ্য ম্যান (১৯৭৪-৭৮) টেলিভিশন ধারাবাহিকে এড ব্রাউন চরিত্রে অভিনয় করে পরিচিতি অর্জন করেন।

প্রারম্ভিক জীবন
অ্যালবার্টসন ১৯০৭ সালের ১৬ই জুন ম্যাসাচুসেটস অঙ্গরাজ্যের মালডেনে জন্মগ্রহণ করেন। তার বাবা লিওপল্ড অ্যালবার্টসন ও মা ফ্লোরা (জন্মনাম ক্রাফট)। তারা দুজনেই রুশ ইহুদি অভিবাসী ছিলেন। তার বড় বোন অভিনেত্রী মেবল অ্যালবার্টসন। তার মাতা স্টক কোম্পানির অভিনেত্রী ছিলেন, পাশাপাশি একটি জুতার ফ্যাক্টরিতে কাজ করে সংসারের ভরণপোষণ করতেন। ২২ বছর বয়স পর্যন্ত তিনি "হ্যারল্ড অ্যালবার্টসন" নামে পরিচিত ছিলেন। তার বাবা তার জন্মের পূর্বেই তার মাকে ত্যাগ করেন। তার সৎবাবা অ্যালেক্স এরলিখ একজন নাপিত ছিলেন।

তথ্যসূত্র

বহিঃসংযোগ

 
 
 
 
 
 

১৯০৭-এ জন্ম
১৯৮১-এ মৃত্যু
২০শ শতাব্দীর মার্কিন অভিনেতা
২০শ শতাব্দীর মার্কিন কৌতুকাভিনেতা
ইহুদি সঙ্গীতশিল্পী
ক্যালিফোর্নিয়ায় ক্যান্সারে মৃত্যু
মার্কিন ইহুদি অভিনেতা
মার্কিন কৌতুকাভিনেতা
মার্কিন গায়ক
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন নৃত্যশিল্পী
মার্কিন মঞ্চ অভিনেতা
ম্যাসাচুসেট্‌সের অভিনেতা
মলাশয়ের ক্যান্সারে মৃত্যু
রুশ ইহুদি বংশোদ্ভূত মার্কিন ব্যক্তি
শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
টনি পুরস্কার বিজয়ী
হাস্যরসাত্মক ধারাবাহিকে সেরা প্রধান অভিনেতা বিভাগে প্রাইমটাইম এমি পুরস্কার বিজয়ী
২০শ শতাব্দীর মার্কিন কৌতুকাভিনয়শিল্পী
২০শ শতাব্দীর মার্কিন নৃত্যশিল্পী
২০শ শতাব্দীর মার্কিন সঙ্গীতশিল্পী
ইহুদি অভিনেতা
ম্যাসাচুসেটসের ব্যক্তি
২০১৮ ফিফা বিশ্বকাপ অফিসিয়াল অ্যালবাম

২০১৮ ফিফা বিশ্বকাপ অফিসিয়াল অ্যালবাম একটি আসন্ন সংকলন অ্যালবাম। এর বৈশিষ্টায়িত গানসমূহ লিখিত এবং নির্বাচিত হয়েছে রাশিয়ায় ২০১৮ ফিফা বিশ্বকাপের জন্যে।

পটভূমি
মার্চ ৯, ২০১৮-এ, দ্য কোকা-কোলা ২০১৮ টুর্নামেন্টের জন্য প্রচারমূলক সংগীত প্রকাশ করে, গানটির শিরোনাম: "কালারস", গানটি গেয়েছেন মার্কিন গায়ক জেসন দেরুলো। গানটির স্পেনীয় সংস্করণ, ফিচারিং কলম্বিয়ান গায়ক মালুমা, মুক্তি পায় এপ্রিল ১৩, ২০১৮ তারিখে।.

২০১৮ ফিফা বিশ্বকাপ-এর অফিসিয়াল গান হিসাবে নির্বাচিত হয়েছে "লিভ ইট আপ", এর গায়ক হচ্ছে মার্কিন গায়ক নিকি জ্যাম সমন্বিত মার্কিন র‍্যাপার-অভিনেতা-প্রযোজক উইল স্মিথ এবং কসোভোর নাগরিক ইরা ইজত্রেফাই। গানটির প্রযোজক মার্কিন সঙ্গীত শিল্পী, ডিজে এবং গীতিকার ডিপলো, এবং ২৫শে মে, ২০১৮ তারিখে এটি মুক্তি পায়।

চূড়ান্ত গানসমূহ
"লিভ ইট আপ" - নিকি জ্যাম ফিচারিং উইল স্মিথ এবং ইরা ইজত্রেফাই
"কালারস" - জেসন দেরুলো
"পসিটিভো" - জে বালভিন ফিচারিং মাইকেল ব্রান
"ইউনাইটেড বাই লাভ" - নাতালিয়া ওরেইরো
"কোমান্ডা" - পোলিনা জাগারিনা ফিচারিং ইগর ক্রেড এবং স্মাশ
"ওয়ান ওয়ার্ল্ড" - রেডওয়ান ফিচারিং আডেলিনা ও নাও ইউনাইটেড
"গোলি গোলি" - আরাশ ফিচারিং পিটবুল, নুশা এবং ব্লাংকো

আরও দেখুন 
 ফিফা বিশ্বকাপ অফিসিয়াল সংগীত

তথ্যসূত্র

বহিঃসংযোগ 

২০১৮ ফিফা বিশ্বকাপ
২০১৮-এর সংকলন অ্যালবাম
ফিফা বিশ্বকাপ সংকলন অ্যালবাম
ভারতে পর্নোগ্রাফি

ভারতে পর্নোগ্রাফি বেআইনি। পর্ন দেখা এবং নিজের কাছে পর্ন রাখা অপরাধ হিসেবে গণ্য এবং এ সমস্ত জিনিস প্রযোজনা, প্রকাশনা এবং সরবরাহ করাও অবৈধ, এই আইনের প্রয়োগ হিসেবে ভারতে পর্নোগ্রাফিক ওয়েব সাইট ব্লক করে রাখা হয়।

২০১৯ সালে ভারত সরকার জনপ্রিয় পর্নোগ্রাফিক ওয়েবসাইটগুলো ব্লক করে রেখেছিলো যাতে মানুষ ওগুলোতে ঢুকতে না পারে, কারণ হিসেবে বলা হয় যে দেহরাদুন শহরে দশম শ্রেণীর এক মেয়েকে তার চেয়ে বয়সে বড় চারজন ছেলে ধর্ষণ করে এবং সেই ছেলেগুলো পর্নাসক্ত ছিলো, উত্তরখণ্ড প্রদেশের উচ্চ বিচারালয় ভারত সরকারের কাছে পরে পর্নোগ্রাফিক ওয়েবসাইট ব্লক করার আবেদন জানায় কারণ অনেক আইনজীবীই মনে করেছিলেন যে পর্নোগ্রাফি দেখেই তরুণেরা নারীদের প্রতি লোলুপ দৃষ্টি দেয়।

ইতিহাস
ভারতে নগ্ন ছবি সর্বপ্রথম ষাটের দশকে বাজারে ম্যাগাজিন আকারে পাওয়া যেত তবে ওগুলো ছিলো বিদেশী এবং সত্তরের দশক থেকে ভারতীয় স্থানীয় সাময়িকী বের হয় এক্ষেত্রে। প্রাথমিকভাবে এগুলোর ক্রেতা স্কুল-কলেজ পড়ুয়া ছেলেরা হলেও পরে নব্বইয়ের দশকে মেয়েরাও কেনা শুরু করে।

আইন
পর্নোগ্রাফিক বিষয়বস্তু বিক্রি করা এবং সরবরাহ করা ভারতের আইনে অবৈধ, ধারা ২৯২ অনুযায়ী এরূপ কর্ম অবৈধ।
 আইটি অ্যাক্ট-৬৭বি এবং ধারা ২৯৩ অনুযায়ী কোনো ব্যক্তির কাছে পর্নোগ্রাফি বিক্রি করা দণ্ডনীয় অপরাধ।
ইনফরমেশন টেকনোলজি অ্যাক্ট ২০০০ এর ৬৭বি শাখা অনুযায়ী চাইল্ড পর্নোগ্রাফি কঠোর ভাবে নিষিদ্ধ। 
ধারা ২৯২, ২৯৩ অনুযায়ী পর্নোগ্রাফি তৈরি, প্রকাশ করা এবং সরবরাহ করা অবৈধ কাজ।
২০২১ সালের আইটি অ্যাক্ট অ্যামেন্ডমেন্ড অনুযায়ী ভারতের ডিপার্টমেন্ট অব টেলিকমিউনিকেশন্স ৬৩টি পর্নোগ্রাফিক ওয়েব সাইট ব্লক করে দেয়।

আরও দেখুন
 এশিয়ায় পর্নোগ্রাফি
 ফিলিপাইনে পর্নোগ্রাফি
 ভুটানে পর্নোগ্রাফি

তথ্যসূত্র

বহিঃসংযোগ
 India Code Legislative Department

 

ভারতীয় পর্নোগ্রাফি
ভারতের আইন
যৌন আইন
অশ্লীলতা বিতর্ক
ভারতে বাক স্বাধীনতা
ভারতে যৌনতা
ভারতে বৈষম্য
দেশ অনুযায়ী পর্নোগ্রাফি
করিম উদ্দিন আহমেদ

করিম উদ্দিন আহমেদ ছিলেন একজন বিখ্যাত ব্যবসায়ী, ৬ নং সেক্টরের মুক্তিযুদ্ধের অন্যতম সংগঠক ও সফল রাজনীতিবিদ। তিনি লালমনিরহাট-২ (তৎকালীন রংপুর-৬) আসন থেকে ১৯৭০-এর সাধারণ নির্বাচনে পকিস্তান প্রাদেশিক সংসদের সদস্য নির্বাচিত হন এবং বাংলাদেশ স্বাধীনতা লাভের পর একই আসন থেকে ১৯৭৩-এর নির্বাচনে সংসদ সদস্য নির্বাচিত হন। তিনি লালমনিরহাট জেলার কালীগঞ্জ থানায় জন্মগ্রহণ করেন। তিনি তার উপজেলা কালীগঞ্জের জন্ম থেকে শুরু করে শিক্ষাপ্রতিষ্ঠান, অবকাঠামো প্রতিটা ক্ষেত্রেই তার অবদান লেগে আছে। অসংখ্য স্কুল, কলেজ, মাদ্রাসা, এতিমখানা প্রতিষ্ঠা করেছেন তিনি নিজ এলাকায়। স্বাধীন বাংলাদেশে লালমনিরহাট জেলায় এক বিরাট জনসম্মেলনে প্রথম পতাকা উত্তোলন করেন তিনি। কালীগঞ্জ উপজেলার সর্বপ্রথম উপজেলা পরিষদের চেয়ারম্যান করিম উদ্দিন আহমেদ। ১৯৯১ সালে রংপুর মেডিকেলে মারা যান। বর্তমানে তার ছেলেমেয়েরা নিজ নিজ জায়গায় স্বশিক্ষিত হয়ে কালীগঞ্জ উপজেলার জন্য কাজ করে যাচ্ছেন। বড় ছেলে নুরুজ্জামান আহমেদ বাংলাদেশ সরকারের মন্ত্রী হিসেবেও দায়িত্ব পালন করেছেন।

জন্ম ও প্রারম্ভিক জীবন 
করিম উদ্দিন আহমেদ লালমনিরহাট জেলার কালীগঞ্জ উপজেলার কাশীরাম গ্রামে ১৯২৩ সালের ১৯শে মার্চ জন্মগ্রহণ করেন। তার পিতা ছিলেন মৌলভী আজিম উদ্দিন আহমদ এবং মা নেছাবি বেওয়া। তার প্রাথমিক শিক্ষাজীবন শুরু হয় মদনপুর বৈরাতীর নিলাম্বর পণ্ডিতের পাঠশালায় পরবর্তীতে গঙ্গাচড়ার চিলাখাল পাইকান মাদ্রাসায় পড়ালেখা করেন। এরপর ভর্তি হন তুষভাণ্ডার উচ্চ বিদ্যালয়ে যেখানে তিনি দশম শ্রেণী পর্যন্ত পড়ালেখা করেন।

মাড়োয়ারীদের ব্যবসা প্রতিষ্ঠানে চাকরি দিয়ে ১৯৪৫ সালে কর্মজীবন শুরু করলেও পরবর্তীতে নিজেই পাট ও তামাক ব্যবসায় যুক্ত হন।

সমাজসেবা 
করিম উদ্দিন আহমেদ তার জীবদ্দশায় কালীগঞ্জ উপজেলায় বেশ কিছু শিক্ষাপ্রতিষ্ঠান প্রতিষ্ঠা করেন তার মধ্যে উল্লেখযোগ্য হলো, কালীগঞ্জ করিম উদ্দিন পাবলিক পাইলট উচ্চ বিদ্যালয়, কালীগঞ্জ করিম উদ্দিন পাবলিক ডিগ্রী কলেজ, করিম উদ্দিন প্রাথমিক বিদ্যালয় ও করিমপুর নেছারিয়া দাখিল মাদ্রাসা। এছাড়াও তিনি সাহিত্য ও সংস্কৃতির বিকাশেও ভূমিকা পালন করেন।

বাংলাদেশের স্বাধীনতা যুদ্ধে অবদান 
১৯৭১ সালে বাংলাদেশের স্বাধীনতা যুদ্ধ শুরু হলে করিম উদ্দিন আহমেদ কালীগঞ্জ সংগ্রাম পরিষদের সভাপতির দায়িত্ব পালন করেন এবং কালীগঞ্জে মুক্তিবাহিনী গঠনে ভূমিকা পালন করেন। তার বাড়িতে মুক্তিবাহিনীর কার্যালয় স্থাপন করে স্থানীয় যুবকদের প্রশিক্ষণের ব্যবস্থা করেন। কালীগঞ্জ মাঠে আয়োজিত জনসভায় তিনি স্বাধীন বাংলাদেশের পতাকা উত্তোলন করেন। পাকিস্তানি বাহিনী কালীগঞ্জ দখল করার পর তিনি ভারতের কোচবিহারে চলে যান এবং সেখানে মুক্তিবাহিনীর দুটি ক্যাম্প স্থাপন করেন। এসময় তিনি উত্তরাঞ্চলীয় মুক্তিবাহিনীর সংগঠক হিসেবে বাংলাদেশ ও ভারতে দায়িত্ব পালন করেন।

রাজনীতি 
ব্রিটিশ বিরোধী ভারত ছাড় আন্দোলনে মুকুন্দ দাসের অন্যতম সহযোগী হিসেবে কাজ করার সময় করিম উদ্দিন আহমেদ গ্রেফতার হন। ১৯৫৪ সালে ইউনিয়ন বোর্ডে নির্বাচিত হওয়ার মাধ্যমে রাজনীতিতে প্রবেশ করেন। টানা ১৬ বছর ইউনিয়ন বোর্ডের দায়িত্ব পালন করেন। লালমনিরহাট-২ আসন থেকে ১৯৭০-এর সাধারণ নির্বাচনে পকিস্তান প্রাদেশিক সংসদের সদস্য নির্বাচিত হন এবং বাংলাদেশ স্বাধীনতা লাভের পর একই আসন থেকে ১৯৭৩-এর নির্বাচনে সংসদ সদস্য নির্বাচিত হন।

মৃত্যু 
করিম উদ্দিন আহমেদ ১৯৯১ সালের ২৮ আগস্ট ৬৮ বছর বয়সে রংপুর মেডিকেল কলেজ হাসপাতালে মৃত্যুবরণ করেন।

তথ্যসূত্র 

লালমনিরহাট জেলার রাজনীতিবিদ
বাংলাদেশের স্বাধীনতা যুদ্ধে জড়িত ব্যক্তি
বাংলাদেশ আওয়ামী লীগের রাজনীতিবিদ
১৯২৩-এ জন্ম
১৯৯১-এ মৃত্যু
প্রথম জাতীয় সংসদ সদস্য
১৯৮১-এ মৃত্যু
বাংলাদেশ কৃষক শ্রমিক আওয়ামী লীগের রাজনীতিবিদ
উপজেলা পরিষদের চেয়ারম্যান
ডেবোনেয়ার (ম্যাগাজিন)

ডেবোনেয়ার হচ্ছে ভারতের একটি মাসিক যৌন উত্তেজক ম্যাগাজিন যদিও এই ম্যাগাজিনে সম্পূর্ণ উলঙ্গ চিত্র ছাপা হয়না।

ইতিহাস
ম্যাগাজিনটি ১৯৭৩ সালে সর্বপ্রথম বের করা হয়। ম্যাগাজনের প্রথম সংখ্যা ১৯৭৪ এর এপ্রিলে বের হয়। প্রথম প্রকাশনার সঙ্গে যুক্ত ছিলেন সুশীল সোমনি। ম্যাগজিনটি জনপ্রিয় হয়ে ওঠে জাঙ্গিয়া পরিহিত উন্মুক্ত স্তনে নারীদের ছবি প্রদর্শনের জন্য, প্রথম সম্পাদনা করেছিলেন অশোক রাও কবি। বিনোদ মেহতাও ম্যাগাজিনটির সম্পাদক হিসেবে কাজ করেছেন। ২০০৫ সালে দেরেক বসু ম্যাগাজিন থেকে নগ্ন ছবি সরিয়ে দেওয়ার সিদ্ধান্ত নেন এবং কোনো নারীর স্তন এরপর থেকে আর উন্মুক্ত অবস্থায় চিত্রিত হয়নি। ম্যাগাজিনটি মাসিক হিসেবে বের হয়।

ডেবোনেয়ার ম্যাগাজিনে দেখানো ছবিগুলো সবই ছিলো ভারতীয় নারীদের এবং এমনকি কিছু কিছু বলিউড অভিনেত্রীরও ছবি তুলে কভারে দেওয়া হয় যখন ঐ অভিনেত্রীরা তাদের ক্যারিয়ারের শুরুর দিকে ছিলেন। অভিনেত্রী জুহি চাউলা এবং মাধুরী দীক্ষিত এর অনগ্ন কিন্তু যৌনাবেদনময়ী ছবি ছাপানো হয়েছিলো, গৌতম রাজধ্যক্ষ ছবিগুলো তুলে ছিলেন যিনি একজন নামকরা ফটোগ্রাফার ছিলেন।

তথ্যসূত্র

ভারতীয় পর্নোগ্রাফি
ম্যাগাজিন
পর্ন পত্রিকা
১৯৭৩-এ ভারতে প্রতিষ্ঠিত
ভারতের ইংরেজি ভাষার ম্যাগাজিন
আদিরসাত্মক ম্যাগাজিন
ভারতের পুরুষদের ম্যাগাজিন
ভারতের মাসিক ম্যাগাজিন
১৯৭৩-এ প্রতিষ্ঠিত ম্যাগাজিন
পর্নোগ্রাফিক পুরুষদের ম্যাগাজিন
কেন লোচ

কেনেথ চার্লস লোচ (ইংরেজি: Kenneth Charles Loach; জন্ম: ১৭ই জুন ১৯৩৬) হলেন একজন ইংরেজ নাট্য ও চলচ্চিত্র পরিচালক। তিনি সাধারণত টেলিভিশন নাটক ও স্বাধীন চলচ্চিত্র পরিচালনা করে থাকেন। তিনি তার সামাজিকভাবে সমাদৃত পরিচালনার ধরন ও সামাজিক ধারণার জন্য প্রসিদ্ধ। সামাজিক বিভিন্ন সমস্যা বিষয়ক তার কয়েকটি চলচ্চিত্রের মধ্যে রয়েছে দারিদ্র সম্পর্কিত পুওর কাউ (১৯৬৭), আশ্রয় ও গৃহহীনদের নিয়ে নির্মিত ক্যাথি কাম হোম (১৯৬৬), এবং শ্রমিক অধিকার সম্পর্কিত রিফ-রাফ (১৯৯১) ও দ্য ন্যাভিগেটরস্‌ (২০০১)।

লোকের কেস (১৯৬৯) চলচ্চিত্রটি ব্রিটিশ ফিল্ম ইনস্টিটিউটের এক ভোটে বিংশ শতাব্দীর সপ্তম সেরা ব্রিটিশ চলচ্চিত্রের মর্যাদা লাভ করে। তার নির্মিত দুটি চলচ্চিত্র, দ্য উইন্ড দ্যাট শেকস দ্য বার্লি (২০০৬) ও আই, ড্যানিয়েল ব্লেক (২০১৬) কান চলচ্চিত্র উৎসবে পাল্ম দর অর্জন করে। লোচ নবম চলচ্চিত্র নির্মাতা হিসেবে দুবার এই পুরস্কার অর্জন করেন।

প্রারম্ভিক জীবন
লোচ ১৯৩৬ সালের ১৭ই জুন ওয়ারউইকশায়ারের নুনেয়াটনে জন্মগ্রহণ করেন। তার পিতা জন লোচ ও মাতা ভিভিয়েন (জন্মনাম: হ্যামলিন)। তিনি রাজা চতুর্থ এডওয়ার্ড গ্রামার স্কুলে পড়াশোনা করেন। ১৯ বছর বয়সে তিনি রয়্যাল এয়ার ফোর্সে যোগদান করেন। তিনি সেন্ট পিটার্স কলেজ, অক্সফোর্ডে আইন নিয়ে পড়াশোনা করেন এবং তৃতীয় শ্রেণিতে ডিগ্রি অর্জন করেন। অক্সফোর্ড বিশ্ববিদ্যালয়ের এক্সপেরিমেন্টাল থিয়েটার ক্লাবের সদস্য হিসেবে তিনি ১৯৫৯ সালে শেকসপিয়ার মেমোরিয়াল থিয়েটারে বার্থলমিউ ফেয়ার নাটক নির্দেশনা দেন এবং এতে তিনি ড্যান জর্ডান নকেম চরিত্রে অভিনয়ও করেন। অক্সফোর্ড থেকে পাশ করার পর তিনি নাট্যকলাকে পেশা হিসেবে বেছে নেন।

তথ্যসূত্র

বহিঃসংযোগ

 
 
 দ্য গার্ডিয়ান-এ কেন লোচ সম্পর্কিত সংবাদসমূহ

১৯৩৬-এ জন্ম
জীবিত ব্যক্তি
ইংরেজ চলচ্চিত্র পরিচালক
ইংরেজ টেলিভিশন পরিচালক
ইংরেজ রিপাবলিকান
ইউরোপীয় চলচ্চিত্র পুরস্কার বিজয়ী
পাল্ম দর বিজয়ী চলচ্চিত্রের পরিচালক
বাফটা ফেলো
সেজার পুরস্কার বিজয়ী
সম্মানসূচক স্বর্ণ ভল্লুক প্রাপক
ইংরেজ সমাজতাত্ত্বিক
বিবিসির ব্যক্তি
ব্রিটিশ চলচ্চিত্র পরিচালক
ব্রিটিশ মানবতাবাদী
ব্রিটিশ সমাজতন্ত্রী
শ্রমিক দল (যুক্তরাজ্য) এর ব্যক্তি
যুক্তরাজ্যে বিতর্ক